Page:Coalman's courtship to the creel-wife's daughter (8).pdf/11

 coags and caps, for there came in a wheen sutor like fallows, with black thumbs and creeshy aprons, that cutted them all up in a wee time, but they never fashed with us, nor we with them; we first got a gill, and then got a het pint. A vow quoth I, Matty, is Kate gaun to get a man yet?

Matty. A man laddie, wha wad hae her? a muckle, lazy, useless jade; she can do naething but work at husband wark, eardcard [sic] and spin, wash ladies rooms, and a gentleman's bonny things: she canna tak a creel on her back, and apply to merchandizing as I do, to win a man's bread.

Sawny. I think some of the fishers and her might mak it up.

Matty. A fisher, laddie! haith the fishers wad rather hae a pieklepickle [sic] good bait to their hooks, and twa three bladders to their lines, than put up wi' the like of her, a stinking prideful jade, altho' I bore her, ay scourin and washin at hersel, priekinprickin [sic] and prinnin keeps, her face ay like a Flander's baby, and naeless than ribbons and rings, and her shoon made of red clouts; a devil stiekstick [sic] pride, when our auld guidams ran barefoot, and our gutchers gade wi bare hips. Gie her a man! ill thief stap a gouk in her arse first, that may cry cuekowcuckow [sic] when e'er she speaks o't; she can do naething but seourscour [sic] ladies pishpots, and keep clean the tirlie-wherlies that hang about the fire: haith